Kamu bisa jelasin ke aku soal Champagne dalam bahasa melayu?

Champagne ( [, syém.péin];  [  syong.pa.nyĕ]) ialah sejenis wain berbusa yang dihasilkan dari jenis anggur tertentu ditanam di kawasan bernama sama terletak di bahagian utara negara Perancis (sepertimana yang ditetapkan undang-undang Kesatuan Eropah). Anggur-anggur yang dipilih untuk tujuan membuat arak ini dikawal rapi cara penanaman, pemerasan dan penapaiannya untuk mendapatkan rasa berkarbonat diingini dalam produk akhir. Wain ini lazim menggunakan anggur jenis Pinot noir, Pinot meunier dan Chardonnay.

Ia dahulunya digemari sebagai arak pilihan golongan bangsawan di dalam mahupun luar Perancis pada abad-abad ke-17, 18 dan 19 sebelum ia mula mendapat perhatian golongan kebanyakan pertengahan semasa Revolusi Perindustrian. Sejak itu, ia menjadi minuman keras pilihan masyarakat Barat dalam meraikan acara dan peristiwa tertentu seperti kemenangan sesebuah pertandingan (sepertimana dalam Formula Satu, Tour de France atau 24 Heures du Mans) ataupun melancarkan sesebuah kapal ke laut yang dikatakan membawa tuah.